อัมปุนบังจาโก

"อัมปุนบังจาโก" (แปลตรงตัว#เปลี่ยนทาง 'โปรดเมตตาพวกผมด้วยเถอะพี่ชาย') เป็นเพลงอีดีเอ็มของนักดนตรีชาวอินโดนีเซีย โจนาตัน โดรงปางาโล และ เอเวอร์ลี ซาลีการา หรือชื่อในวงการคือ ตียันสตอร์ม และ เอเวอร์ซาลีการา ทั้งคู่เขียนเนื้อร้องเพื่อเสียดสีการเมืองและล้อเลียนเจ้าหน้าที่ของรัฐของอินโดนีเซีย เพลงได้กลายเป็นไวรัลบนอินเทอร์เน็ตโดยเฉพาะผ่านช่องทางติ๊กต็อก และได้รับความสนใจจากทั่วโลกเมื่อเพลงปรากฏในคลิปวิดีโอที่บันทึกระหว่างการรัฐประหารในประเทศพม่า ค.ศ. 2021 จากกระแสตอบรับที่คาดไม่ถึงดังกล่าวทำให้เจ้าของเพลงทั้งสองคนปล่อยเพลงฉบับรีมิกซ์ออกมาในชื่อ "อัมปุนบังจาโก 2"
เบื้องหลังและเนื้อร้อง.
โจนาตัน โดรงปางาโล และ เอเวอร์ลี ซาลีการา หรือชื่อในวงการคือ ตียันสตอร์ม และ เอเวอร์ซาลีการา (เขียนด้วยอักษรย่อคือ) ตามลำดับ เป็นนักดนตรีจากเมืองบีตุงในจังหวัดซูลาเวซีเหนือ โดรงปางาโลมีความคิดที่ต้องการให้เพลง "อัมปุนบังจาโก" เป็นเพลงเสียดสีทางการเมือง ซึ่งล้อเลียนเจ้าหน้าที่ของรัฐของอินโดนีเซียที่เกี่ยวข้องในการต่อสู้แย่งชิงอำนาจกับประชาชน โดยเขาอธิบายถึงความคิดในการเขียนเพลงเพิ่มเติมว่า "เพราะคติประจำใจของผมคือ "ยอมอ่อนข้อเพื่อให้ได้มาซึ่งชัยชนะ"" เพลงผลิตโดยกลุ่มนักดนตรีภายใต้ชื่อบัซกีลาโน ซึ่งทั้งคู่เข้าร่วมใน ค.ศ. 2016
เริ่มแรกโดรงปางาโลและซาลีการาไม่ได้เขียนเพลง "อัมปุนบังจาโก" ขึ้นมาเพื่อประกอบกับดนตรีแนวอีดีเอ็ม แต่ระบายความรู้สึกต่อผู้คนที่ดูถูกดูแคลนพวกเขาออกมาเป็นประโยคกลุ่มหนึ่ง ก่อนที่พวกเขาจะแปลงเพลงมาเป็นอีดีเอ็มตามกระแสของแนวเพลงที่ได้รับความนิยมเพิ่มขึ้นในอินโดนีเซีย หลังจากเกิดการแข่งขันที่ดุเดือดในอุตสาหกรรมดนตรีอันเป็นเหตุให้พวกเขาโดนดูถูกจากนักดนตรีร่วมวงการ
การตอบรับ.
ด้วยผลการตัดสินใจปรับปรุงเพลงให้ทันสมัยของโดรงปางาโลและซาลีการา เพลง "อัมปุนบังจาโก" จึงกลายเป็นไวรัลบนอินเทอร์เน็ต โดยเฉพาะอย่างยิ่งผ่านช่องทางติ๊กต็อก ภายหลังที่เพลงถูกปล่อยให้ผู้ใช้งานสามารถใช้ประกอบวิดีโอของตนเอง โดยเป็นเพลงไวรัลเพลงที่สองของพวกเขาถัดจากเพลง "อันจิงกาจีลี" (แปลตรงตัว#เปลี่ยนทาง 'เจ้าหมาตัวจ้อย') ร่วมกับ นันโด โกะฮ์เลอร์ ซึ่งปล่อยใน ค.ศ. 2017 และกลายเป็นเพลงประจำชุมชนดนตรี "ดิซโกตานะฮ์" (แปลตรงตัว#เปลี่ยนทาง 'ดินแดนแห่งดิสโก') ของพวกเขาทั้งสองคน อย่างไรก็ตามโดรงปางาโลไม่ได้คาดการณ์ถึงความสำเร็จที่เกิดขึ้น เพลงยังถูกนำมาใช้โดยผู้ชุมนุมระหว่างการประท้วงต่อต้านกฎหมายสารพันในประเทศอินโดนีเซียในช่วงปลาย ค.ศ. 2020 นอกจากนี้ความสำเร็จของเพลงส่งผลให้โดรงปางาโลและซาลีการาได้ร่วมมือกับค่ายเพลง "ชื่อดัง" ใน ค.ศ. 2017 ซึ่งตั้งแต่เพลง "อัมปุนบังจาโก" ปล่อยออกมา พวกเขาได้ทำเพลงมาแล้ว 60 เพลง โดยแบ่งออกเป็นห้าอัลบั้ม "#เปลี่ยนทาง " รับรู้ถึงกระแสของเพลงหลังจากใช้ประกอบวิดีโอประจำปี 2020
เพลงยังได้รับความนิยมผ่านช่องทางออนไลน์ของต่างประเทศ ยกตัวอย่างเช่น บัญชีติ๊กต็อกอย่างเป็นทางการของสโมสรฟุตบอลเวสต์แฮมยูไนเต็ดได้เผยแพร่วิดีโอประกอบเพลง "อัมปุนบังจาโก" ในวันที่ 8 ตุลาคม ค.ศ. 2020 พร้อมกับคำอธิบายประกอบที่อ้างอิงถึงชื่อเพลง จากสถิติ ณ วันที่ 13 ตุลาคม ค.ศ. 2020 วิดีโอมียอดผู้ชมถึง 1.2 ล้านครั้ง และยอดการกดถูกใจรวมกันมากกว่าหนึ่งแสนครั้ง โดยกลายเป็นวิดีโอที่มียอดผู้ชมมากที่สุดของบัญชี
การปรากฏในรัฐประหารในประเทศพม่า.
เพลงได้รับความสนใจจากทั่วโลกหลังจากผู้ฝึกสอนการออกกำลังกายอายุ 26 ปี ชื่อ ไคง์นีนเว บันทึกวิดีโอแอโรบิกที่เนปยีดอระหว่างเกิดการรัฐประหารในประเทศพม่า ขณะที่เพลง "อัมปุนบังจาโก" บรรเลงเป็นพื้นหลังมาถึงท่อนสำคัญ สถานการณ์เบื้องหลังเธอก็ตึงเครียดมากขึ้น นีนเวไม่ได้แสดงท่าทางที่ตระหนักถึงเหตุการณ์ที่ดำเนินอยู่ข้างหลัง และถูกตีความว่าเป็นนัยยะของการเสียดสีทางการเมือง ถึงอย่างนั้นเธอปฏิเสธความคิดเห็นดังกล่าว โดยกล่าวว่าเธอบันทึกวิดีโอขณะเต้นไว้สำหรับกิจกรรมประกวดออกกำลังกายเพียงเท่านั้น เอ็นพีอาร์ได้บรรยายถึงวิดีโอของนีนเวว่าเหมือนดังภาพเหนือจริง นีนเวเผยแพร่วิดีโอผ่านบัญชีเฟซบุ๊กของเธอ และกลายเป็นไวรัลพร้อมกับได้รับการตอบรับที่หลากหลาย แม้ว่าการแสดงเชิงสัญลักษณ์ในวิดีโอจะได้รับการยกย่อง แต่ผู้สนับสนุนกองทัพพม่าคิดว่าวิดีโอดังกล่าวเป็นการดูหมิ่นซึ่งหน้า รูปแบบของวิดีโอถูกเปรียบเทียบกับภาพยนตร์ชุดทางโทรทัศน์เรื่อง "แบล็ก มิร์เรอร์" (ค.ศ. 2011–ปัจจุบัน) และผลงานของนักปรัชญาชาวสโลวีนอย่าง สลาวอย ชิเชค วิดีโอยังถูกนำไปใช้อย่างแพร่หลายบนเรดดิต ด้วยการตัดต่อนีนเวเข้าไปอยู่ในภาพถ่ายเหตุการณ์สำคัญต่าง ๆ ในประวัติศาสตร์ โดรงปางาโลตอบรับถึงวิดีโอโดยหวังว่าเพลง "อัมปุนบังจาโก" จะพิสูจน์ให้กลุ่มผู้ฟังทั่วโลกเห็นว่าเพลงอินโดนีเซีย โดยเฉพาะอย่างยิ่งเพลงจากภูมิภาคตะวันออกของประเทศ สามารถให้ความบันเทิงได้เหมือนกัน และหวังให้นักร้องชาวอินโดนีเซียสร้างสรรค์ผลงานเพลงอย่างต่อเนื่อง "เพื่อส่งเสริมชื่อเสียงของดนตรีบ้านเกิดให้ดียิ่งขึ้น"
ฉบับรีมิกซ์.
โดรงปางาโลและซาลีการาประกาศปล่อยเพลงฉบับรีมิกซ์ในชื่อ "อัมปุนบังจาโก 2" ตามกระแสของเพลงต้นฉบับที่ได้รับความนิยม คำเรียกร้องจากแฟนเพลง และความตั้งใจของทั้งคู่ที่ต้องการจะร่วมงานกับผู้ผลิตเนื้อหาร่วมวงการจากเมืองบีตุง เพลงฉบับรีมิกซ์นำเสนอรูปแบบการผสมเสียงที่แตกต่างจากเดิม อย่างเช่น ดนตรีดรอปในช่วงเริ่มต้นของเพลงถูกแทนที่โดยเสียงไซเรน พวกเขาใช้เวลาทำเพลงภายในเวลาเพียงสามวันด้วยความง่ายดาย เนื้อร้องถูกเปลี่ยนแปลงด้วยเช่นเดียวกัน โดยเพิ่มการหักมุมในท่อนกล่าวถึงชื่อเพลงเป็น "โปรดเมตตาพวกผมด้วยเถอะพี่ชาย ซะที่ไหนกันล่ะ"  ซึ่งอ้างอิงถึงอินเทอร์เน็ตมีมที่แพร่กระจายมาจากสื่อโฆษณาผลิตภัณฑ์นม โดรงปางาโลระบุว่าเพลงฉบับรีมิกซ์นี้ทำขึ้นมา "เพื่อความสนุกสนาน" เพียงเท่านั้น และมีเนื้อหาเสียดสีสังคมไม่มากเท่ากับเพลงต้นฉบับ
มิวสิกวิดีโอ.
มิวสิกวิดีโอของเพลง "อัมปุนบังจาโก" เผยแพร่บนยูทูบในวันที่ 12 กันยายน ค.ศ. 2020 โดยมีฉากหลังเป็นทุ่งหญ้ารกร้างและสถานีรถโดยสารประจำทาง เอ็นดรีโก เกรัลโด เตเนะฮ์ รับหน้าที่เป็นผู้กำกับ ถ่ายทำ และลำดับภาพและเสียง ในขณะที่ปียาวเป็นผู้ออกแบบท่าเต้นประกอบ ภายใต้การสนับสนุนจากทีเอสสตูดิโอ นอกเหนือจากโดรงปางาโลและซาลีการาแล้ว มิวสิกวิดีโอยังแสดงโดยปียาว, เอกา, กีตา, นันโด โกะฮ์เลอร์, อาร์เซ็ล กาเซ็งเก, โดดี เมอตูวัก และ ซิลเว็ซเตอร์ มาซิโฮร์ โครงเรื่องของมิวสิกวิดีโอนั้นเกี่ยวกับบุคคลที่มีพฤติกรรมรุนแรงต่างต่อสู้และวิ่งไล่กัน ตัดสลับกับภาพประกอบของหญิงสาวสามคนกำลังเต้นตามจังหวะของเพลง ไม่นานหลังจากนั้น ชายหนุ่มที่เกี่ยวข้องคนหนึ่งถูกข่มขู่ว่าจะถูกยิง พรรคพวกของเขาพยายามป้องกันไม่ให้อีกฝ่าเข้าถึงตัวเขา แต่ก็ไม่ประสบความสำเร็จและชายหนุ่มคนดังกล่าวก็ถูกยิงในตอนท้าย
วิดีโอเนื้อร้องของเพลง "อัมปุนบังจาโก 2" เผยแพร่ครั้งแรกบนยูทูบในวันที่ 4 กุมภาพันธ์ ค.ศ. 2021 นำเสนอโดรงปางาโลและซาลีการาสวมใส่หน้ากากและบังคับแผ่นเสียงอยู่บนดาดฟ้าของอาคารที่อยู่อาศัยสีชมพูภายในเมือง ส่วนมิวสิกวิดีโอของเพลงนั้นได้รับความร่วมมือจากตำรวจเมืองบีตุง และ อินดรา ดุงกีโย ผู้ผลิตเนื้อหาออนไลน์จากเมืองบีตุง ซึ่งเป็นที่รู้จักในนามแฝง เปรมันปีโนกาลัน (หรือ "ปีโนกาลันทัก" แปลตรงตัว#เปลี่ยนทาง 'อันธพาลเมืองปีโนกาลัน')